钦定古今图书集成/方舆汇编/边裔典/第025卷 > 《明一统志》 > 朝鲜国土产考
## 钦定古今图书集成/方舆汇编/边裔典/第025卷 > 《明一统志》 > 朝鲜国土产考

金、　　　　银、　　　　铁：

石灯盏　有红、白二色。

水晶　　　盐。　　　　《䌷　　　　苎》。

布　有黑白二色：　　　白硾纸、　　狼尾笔、
满花席　；草性柔，折屈不损。

《折扇》　“编竹为骨，以多为贵。”

黄漆　树似棕。六月取汁，漆物如金。

《果下》“马　高三尺”，果下可乘。

“长尾鸡”：　尾长三尺。　　蜂蜜、　　　貂豽。

獐鹿皮、　　海豹皮、　　八梢鱼、　　蛎房

龟脚、　　　竹蛤、　　　海藻、　　　昆布

秔　可为酒　　　　　黍、　　　　麻、
麦、　　　　松　有二种，惟五叶者结子。

人参、　　　茯苓、　　　硫黄、　　　白附子、
榛子、　　　梨、　　　　栗，　　　　核桃。

橘、　　　　梅、　　　　《竹　　　　茶》

《牡丹》：

按朝鲜国，周为箕子所封之国。秦属辽东外徼。汉初，燕人卫满据其地，武帝定朝鲜为真番、临屯、乐浪、元菟四郡，昭帝并为乐浪、元菟二郡。汉末为公孙度所据。传至孙渊，魏灭之。晋永嘉末，始为高丽。高丽本扶馀别种，其王高琏居平壤城，即乐浪郡地。唐征高丽，拔平壤，置安东都护府，其国东徙，在鸭绿水东南千馀里。五代唐时，王建代高氏，辟地益广，并古新罗、百济而为一，迁都松岳，以平壤为西京。其后子孙遣使朝贡于宋，亦朝贡辽、金，历四百馀年未始易姓。元至元中，西京内属，置东宁路总管府，画慈悲岭为界。本朝洪武二年，王颛表贺太祖即位，赐以金印、诰命，封高丽国王。二十五年，其门下侍郎李成桂主国事，更名旦，徙居汉城，遣使请改国号，诏国号曰朝鲜，其国分八道，分统府州郡县。又按丘濬曰：“高丽自晋代建国，至是八百馀年，始易三姓。在唐前所谓高丽者，止是一国。五代后乃并三韩、百济而一之。在胜国时犹有耽罗，今耽罗亦为所有，其土壤比隋、唐时已数倍矣。然其国颇尚礼义” ，安分自守。入国朝以来，恭顺朝廷，四时朝贡，盖得小国事大之礼。《孟子》曰：“畏天者保其国。” 朝鲜有之。虽然，先儒有言，“君臣之道各欲自尽而己。” 彼既尽夫畏天之诚，则吾所以待之者，可不乐天以自居哉！仰惟大明丽天，而万方之远无所不烛。彼夫星罗棋布之国，寸地尺天莫不在吾照临之下，而此一国者依吾《旸谷》之隅，庇吾《扶桑》之阴，而其所得之光辉独先于他国者，非有所私近故也。昔者唐太宗以英武之君，亲驾于乐浪、元菟之境而不得志，而我朝开明堂而坐受其朝，岁时节序而使币往来曾无虚月。是故德化感召之使然，而亦壤域接近之故也。